RO   RO 
 
 
 COMISIA  
EUROPEANĂ   
Bruxelles, 17.2.2022  
COM(2022) 52 final  
 
RAPORT AL COMISIEI CĂTRE PARLAMENTUL EUROPEAN ȘI CONSILIU  
privind exercitarea competenței de a adopta acte delegate conferită Comisiei în temeiul 
Regulamentului (UE) 2017/821 al Parlamentului European și al Consiliului din 17 mai 
2017 de stabilire a unor obligații de diligență necesară în cadrul lanțului de 
aprov izionare care revin importatorilor din Uniune de staniu, tantal și tungsten, de 
minereuri ale acestora și de aur provenind din zone de conflict și din zone cu risc ridicat   
 
1 
  
I. Introducere  
Uniunea Europeană (UE) a adoptat în 2017 Regulamentul (UE) 2017/821 al Parlamentului 
European și al Consiliului din 17 mai 2017 de stabilire a unor obligații de diligență necesară 
în cadrul lanțului de aprovizionare care revin importatorilor din Uniune de staniu, tantal și 
tungsten, de minereuri ale acestora și de aur provenind din zone de conflict și din zone cu risc 
ridicat1 (denumit în continuare „regulamentul UE”). Regulamentul UE a intrat în vigoare la 8 
iunie 2017, iar cerințele principale ale acestuia se aplică importatorilor din UE începând cu 1 
ianuarie 2021.  
Acest regulament instituie un sistem al Uniunii cu privire la dil igența necesară în cadrul 
lanțului de aprovizionare (denumit în continuare „sistemul  Uniunii”) în vederea reducerii 
posibilităților grupurilor armate și forțelor de securitate de a comercializa staniu, tantal și 
tungsten, minereurile acestora și aur. Regul amentul este conceput cu scopul de a asigura 
transparență și siguranță în ceea ce privește practicile de aprovizionare ale importatorilor din 
Uniune și ale topitoriilor și ale rafinăriilor care se aprovizionează din zone de conflict și din 
zone cu risc rid icat. La articolul  19 alineatul  (2), regulamentul UE conferă Comisiei 
competențe de a adopta acte delegate în ceea ce privește: (1) stabilirea și modificarea 
pragurilor volumului importurilor de minerale și de metale și (2) stabilirea metodologiei și a 
criteriilor pentru recunoașterea sistemelor de diligență necesară în cadrul lanțului de 
aprovizionare.  
Regulamentul UE stabilește obligații privind diligența necesară în cadrul lanțului de 
aprovizionare în conformitate cu Orientările OCDE privind diligența ne cesară2, inclusiv cu 
anexa II la acestea. Aceste obligații se aplică importatorilor din Uniune de minerale și de 
metale, astfel cum se prevede în anexa I la regulamentul UE. Pentru a asigura buna 
funcționare a sistemului Uniunii, competența de a adopta act e în conformitate cu articolul  290 
din Tratatul privind funcționarea Uniunii Europene este delegată Comisiei în ceea ce privește 
modificarea anexei I prin stabilirea și modificarea pragurilor de volum pentru minerale și 
metale.  
Regulamentul UE prevede, în plus, că proprietarii sistemelor de diligență necesară în cadrul 
lanțului de aprovizionare pot solicita Comisiei recunoașterea sistemelor lor ca fiind 
corespunzătoare cerințelor regulamentului UE. Aceste sisteme trebuie să fie aliniate la 
recomandările spe cifice din Orientările OCDE privind diligența necesară. Pentru a facilita 
evaluarea sistemelor de diligență necesară care ar putea fi recunoscute în temeiul 
regulamentului UE, competența de a adopta acte în conformitate cu articolul  290 din Tratatul 
privin d funcționarea Uniunii Europene este delegată Comisiei în ceea ce privește stabilirea 
metodologiei și a criteriilor pentru evaluarea respectivă în vederea recunoașterii.  
II. Temei juridic  
În conformitate cu articolul 19 alineatul (2) din Regulamentul (UE)  2017/821 al 
Parlamentului European și al Consiliului din 17 mai 2017, Comisia întocmește un raport către 
Consiliu și Parlamentul European cu privire la respec tarea delegării de competențe.  
III. Exercitarea delegării de competențe  
                                                 
1 JO L 130, 19.5.2017, p. 1.  
2 http://www.oecd.org/daf/inv/mne/mining.htm   
 
2 
 Regulamentul UE, prin articolul  său 19 alineatul  (2), conferă Comisiei competențe în vederea 
punerii în aplicare a următoarelor dispoziții ale prezentului regulament:  
- în ceea ce privește modificarea anexei I, prin stabilirea pragurilor de volum pentru 
minereurile de tantal sau niobiu și concentratele lor, minereurile de aur și 
concentratele lor, oxizii și hidroxizii de staniu, tantalații și carburile de tantal, dacă 
este posibil, până la 1 aprilie 2020, dar nu mai târziu de 1 iulie 2020 [articolul  1 
alineatul  (4) din regulamentu l UE];  
 
- în ceea ce privește modificarea pragurilor existente enumerate în anexa I o dată la trei 
ani după 1 ianuarie 2021 [articolul  1 alineatul  (5) din regulamentul UE];  
 
- în ceea ce privește completarea prezentului regulament prin stabilirea metodologiei și 
a criteriilor care permit Comisiei să evalueze dacă sistemele de diligență necesară în 
cadrul lanțului de aprovizionare facilitează îndeplinirea cerințelor prezentului 
regulament de către operatorii economici și permit Comisiei să recunoască sistemele 
[articolul  8 alineatul  (2) din regulamentul UE].  
 
Comisia a adoptat două (2) acte delegate pe baza regulamentului UE, după cum urmează:  
- Regulamentul delegat (UE) 2019/429 al Comisiei din 11 ianuarie 2019 de completare 
a Regulamentului (UE) 2017/821 al Parla mentului European și al Consiliului în ceea 
ce privește metodologia și criteriile pentru evaluarea și recunoașterea sistemelor de 
diligență necesară în cadrul lanțului de aprovizionare cu staniu, tantal, tungsten și aur3. 
 
- Regulamentul delegat (UE) 2020/1588 al Comisiei din 25 iunie 2020 de modificare a 
anexei I la Regulamentul (UE) 2017/821 al Parlamentului European și al Consiliului 
prin stabilirea unor praguri de volum pentru minereurile de tantal sau niobiu și 
concentratele lor, minereurile de au r și concentratele lor, oxizii și hidroxizii de staniu, 
tantalați și carburile de tantal4. 
 
Actele delegate de modificare a pragurilor existente enumerate în anexa I la regulamentul UE 
nu au fost adoptate până în prezent, întrucât Comisia este împuternicit ă să le adopte o dată la 
trei ani după 1 ianuarie 2021, în temeiul articolului  1 alineatul  (5) din regulamentul UE.  
IV. Concluzii  
Comisia invită Parlamentul European și Consiliul să ia act de prezentul raport în contextul 
exercitării corespunzătoare de căt re Comisie a competențelor delegate prin Regulamentul UE.  
 
 
                                                 
3 JO L 75, 19.3.2019, p. 59.  
4 JO L 360, 30.10.2020, p. 1.